Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 32. Statuta Općine Punat („Službene novine Primorsko-goranske županije” broj 36/22) Općinsko vijeće Općine Punat na \_\_ sjednici Općinskog vijeća održanoj \_\_. \_\_\_\_\_\_ 2024. godine donosi

**O D L U K U**

**o nagrađivanju učenika i mentora**

1. **OPĆE ODREDBE**

**Članak 1.**

Ovom Odlukom utvrđuju se uvjeti, visina te postupak dodjele godišnjih nagrada učenicima polaznicima Osnovne škole „Fran Krsto Frankopan“ Krk – Područne škole Punat i učenicima polaznicima srednje škole s prebivalištem na području općine Punat te njihovim mentorima za postignute rezultate na županijskim natjecanjima te državnim i međunarodnim natjecanjima, susretima i smotrama.

Pored nagrada iz prethodnog stavka, ovom Odlukom utvrđuje se visina i dodjela nagrade učeniku generacije.

**Članak 2.**

U smislu ove Odluke, mentor je odgojno-obrazovni radnik zaposlen u školskoj ustanovi koji priprema učenika za natjecanje, susret ili smotru te je podrška učeniku.

**Članak 3.**

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

1. **UVJETI DODJELE I VISINA NAGRADE**

**Članak 4.**

Dodjeljivanje nagrada na temelju ove Odluke odnosi se na ostvarene rezultate na natjecanjima, susretima i smotrama kojima je prethodila najmanje jedna niža izlučna razina natjecanja ili predstavljanja postignuća učenika.

Iznimno, dodjeljivanje nagrada na temelju ove Odluke odnosi se i na ostvarene rezultate na državnim natjecanjima i smotrama utvrđenih aktom nadležnog tijela za obrazovanje Republike Hrvatske, a koji nemaju utvrđenu nižu razinu natjecanja i predstavljanja postignuća učenika osnovnih i srednjih škola.

**Članak 5.**

Za postignute rezultate na županijskim natjecanjima, učenici i njihovi mentori nagrađuju se:

* za osvojeno prvo mjesto učenika u iznosu od 140,00 €,
* za osvojeno drugo mjesto učenika u iznosu od 120,00 €,
* za osvojeno treće mjesto učenika u iznosu od 100,00 €.

**Članak 6.**

Za postignute rezultate na državnim i međunarodnim natjecanjima, susretima i smotrama, učenici i njihovi mentori nagrađuju se:

* za osvojeno prvo mjesto učenika u iznosu od 200,00 €,
* za osvojeno drugo mjesto učenika u iznosu od 180,00 €,
* za osvojeno treće mjesto učenika u iznosu od 160,00 €.

Za sudjelovanje učenika na državnom i međunarodnom natjecanju, susretu ili smotri, kada nisu postignuti rezultati iz prethodnog stavka, visina nagrade iznosi 140,00 €.

**Članak 7.**

Učenik i njegov mentor mogu ostvariti nagradu na temelju članka 5. ili članka 6. ove Odluke.

Ovisno o ostvarenom rezultatu, nagradu ostvaruju pojedinačno učenik i mentor.

Učenik ostvaruje nagradu za najbolje postignuti rezultat na svakom pojedinom natjecanju, susretu i smotri, ukoliko se natjecao iz više školskih predmeta ili predstavljao svoja postignuća iz više područja.

Mentor učenika ima pravo na jednu nagradu i to u iznosu za najbolje postignuto mjesto učenika, neovisno o broju učenika kojima je bio mentor na natjecanju, susretu, smotri.

**Članak 8.**

U slučaju kada više učenika istog mentora sudjeluju na određenom natjecanju, susretu ili smotri, Općina Punat dodjeljuje jednu nagradu mentoru i to za postignuće najviše rangiranog učenika pod uvjetom da najviše rangirani učenik ima prebivalište na području općine Punat.

U slučaju kada više učenika istog mentora sudjeluju na određenom natjecanju, susretu ili smotri, a nisu osvojena neka od tri prva mjesta, Općina Punat dodjeljuje jednu nagradu mentoru i to za sudjelovanje učenika pod uvjetom da najveći broj učenika sudionika ima prebivalište na području općine Punat.

U slučaju kada više učenika imaju više različitih mentora za isto natjecanje, susret ili smotru, a nisu osvojena neka od tri prva mjesta, Općina Punat dodjeljuje jednu nagradu za sudjelovanje mentoru koji ima prebivalište na području općine Punat pod uvjetom da barem jedan učenik sudionik ima prebivalište na području općine Punat.

**Članak 9.**

Visina novčane nagrade učeniku generacije polazniku Osnovne škole „Fran Krsto Frankopan“ Krk – Područne škole Punat i učeniku generacije polazniku srednje škole s prebivalištem na području općine Punat, utvrđuje se u iznosu od 200,00 €.

Učenika generacije proglašava Učiteljsko, odnosno Nastavničko vijeće Škole u završnim razredima za postignute rezultate tijekom obrazovanja.

1. **POSTUPAK DODJELE NAGRADE**

**Članak 10.**

Prijedlog za dodjelu nagrade podnosi škola ili učenik, odnosno roditelj ili zakonski skrbnik za maloljetnog učenika, Jedinstvenom upravnom odjelu Općine Punat.

Prijedlog za dodjelu nagrade mora sadržavati:

* dokaz o sudjelovanju
* dokumentaciju iz koje je razvidno mentorstvo i postignuće učenika na natjecanju, susretu, smotri
* uvjerenja o prebivalištu učenika i mentora.

Akte o dodjeli nagrada donosi općinski načelnik Općine Punat.

**Članak 11.**

Sredstva potrebna za provedbu ove Odluke osiguravaju se proračunu Općine Punat.

1. **ZAVRŠNE ODREDBE**

**Članak 12.**

Stupanjem na snagu ove Odluke prestaje važiti Odluka o nagrađivanju učenika i nastavnika-mentora Osnovne škole „Fran Krsto Frankopan“ PŠ Punat KLASA: 080-02/16-01/01, URBROJ: 2142-02-02/1-16-24 od 5. svibnja 2016. godine te Odluka o nagrađivanju učenika i nastavnika-mentora Srednje škole „Hrvatski kralj Zvonimir“ Krk KLASA: 080-02/16-01/01, URBROJ: 2142-02-02/1-16-23 od 5. svibnja 2016. godine.

**Članak 13.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

OPĆINSKO VIJEĆE

OPĆINE PUNAT

PREDSJEDNIK

Goran Gržančić, dr.med., v.r.